rejauldu/bengali-wikipedia huggingface dataset:
চামেলী বসু (২১ আগস্ট ১৯১১ - ২৩ ডিসেম্বর ১৯৯২) ছিলেন পদার্থ বিজ্ঞানের খ্যাতনাম্নী অধ্যাপক ও শিক্ষাবিদ। তিনি সমগ্র ভারত তথা এশিয়া মহাদেশের প্রথম মহিলা যিনি পদার্থ বিজ্ঞানে প্রথম শ্রেণীতে প্রথম হয়ে কলকাতা বিশ্ববিদ্যালয় থেকে এম.এসসি পাশ করেন।   জীবনী চামেলী বসুর জন্ম ১৯১১ খ্রিস্টাব্দের ২১ আগস্ট অবিভক্ত বাংলার এক রক্ষণশীল পরিবারে। বাল্যকাল থেকেই অত্যন্ত মেধাবী ছিলেন তিনি। পরিবার গোঁড়া রক্ষণশীল হওয়ার কারণে তিনি পড়াশোনায় কোনও উৎসাহ পান নি বরং বহু প্রতিকূলতার সম্মুখীন হতে হয়েছিল তাকে। স্কুল জীবনে বরাবরই প্রথম হতেন। ১৯১৭ খ্রিস্টাব্দে কলকাতায় মেয়েদের ডাফ স্কুলের পর ভর্তি হন সেন্ট মার্গারেট'স্ স্কুলে। সেখান থেকে ১৯২৭ খ্রিস্টাব্দে ম্যাট্রিক পরীক্ষায় প্রথম দশজনের মধ্যে স্থান পান এবং মেয়েদের মধ্যে প্রথম হন। সেই সুবাদে সরকারি বৃত্তি ও স্বর্ণপদক লাভ করেন।১৯২৮ খ্রিস্টাব্দে কলকাতার বেথুন কলেজ থেকে আই.এসসি-তেও মেয়েদের মধ্যে প্রথম এবং সবার মধ্যে পঞ্চদশ স্থান পান। বেথুন কলেজে সেসময়ে বি.এসসি পড়ানো হতো না। পিতার নির্দেশ ছিল, পুরুষ সহপাঠিদের সাথে  স্কটিশ চার্চ কলেজে পড়া যাবে না। পড়াশোনা বন্ধ রইল কিছু সময়। কিন্তু নিজের জেদে ভর্তি হন সেখানে। ১৯৩১ খ্রিস্টাব্দে পদার্থবিজ্ঞানে অনার্স-সহ বি.এসসি পাশ করেন এবং বিশ্ববিদ্যালয়ে তৃতীয় হন। ১৯৩৩ খ্রিস্টাব্দে বিশুদ্ধ পদার্থবিজ্ঞানে এম.এসসি'তে রেকর্ড নম্বর পেয়ে প্রথম শ্রেণীতে প্রথম হন এবং সেটিই ছিল প্রথম ভারতীয় মহিলার সম্মানপ্রাপ্তি। ছাত্রজীবনে সর্বসাকুল্যে তিনি পাঁচটি স্বর্ণপদক লাভ করেন। স্নাতকোত্তর শ্রেণীতে পড়ার সময় তিনি স্বদেশীদের সমর্থনে খদ্দরের শাড়ি পরতেন। মাস্টারদা সূর্য সেনের কিছু অস্ত্রশস্ত্র ও টাকা-পয়সা তার কাছে গচ্ছিত থাকত।   কর্মজীবন ১৯৩৮ খ্রিস্টাব্দে বেথুন কলেজে অধ্যাপনা দিয়েই কর্মজীবন শুরু করেন তিনি। কলকাতায় মেয়েদের দুটি প্রথম সারির কলেজে পদার্থ বিজ্ঞান বিভাগের গোড়াপত্তনে কাজ করেছেন। ১৯৪১ খ্রিস্টাব্দে লেডি ব্রেবোর্ণ কলেজে পদার্থ বিজ্ঞানের বিভাগের প্রথম অধ্যাপক হন কাজ করেন প্রায় সাত বৎসর। এবং পুনরায় ১৯৪৮ খ্রিস্টাব্দে বেথুন কলেজে ফিরে আসেন পদার্থ বিজ্ঞানের বিভাগ শুরুর দায়িত্ব নিয়ে। ১৯৭০ খ্রিস্টাব্দে বিভাগীয় প্রধান হয়ে অবসর গ্রহণ করেন।  সুগায়িকা ও চিত্রশিল্পী হিসাবেও চামেলী বসুর পরিচিতি ছিল।  জীবনাবসান অধ্যাপক চামেলী বসু ১৯৯২ খ্রিস্টাব্দের ২৩ ডিসেম্বর কলকাতার  রাজাবাজার সায়েন্স কলেজে এক বিজ্ঞানের শিক্ষাক্রম উদ্বোধনের অনুষ্ঠানে এসে নিজের ভাষণ শেষে সংজ্ঞাহীন হন। সেদিন রাতেই মস্তিষ্কে রক্তক্ষরণের কারণে রাত দশটায় প্রয়াত হন।   তথ্যসূত্র  বিষয়শ্রেণী:১৯১১-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি পদার্থবিদ বিষয়শ্রেণী:ভারতীয় নারী বিজ্ঞানী বিষয়শ্রেণী:কলকাতার ব্যক্তি বিষয়শ্রেণী:পশ্চিমবঙ্গের নারী বিজ্ঞানী
দোন্দোলি মসজিদ বা ডোন্ডোলি মসজিদ হল ঘানার উচ্চ পশ্চিম অঞ্চলের ওয়া-র দোন্দোলি গ্রামে সুদানী স্থাপত্য শৈলীতে নির্মিত একটি মসজিদ। গ্রামের নামানুসারে মসজিদটির এই নামকরণ করা হয়েছে।  ইতিহাস দাবী করা হয় কারিমাফা নামক একজন ব্যক্তি মালি থেকে ওয়াতে স্থানান্তরিত হয়ে মসজিদটি নির্মাণ করেছিলেন। মসজিদটিকে প্রতিষ্ঠাতার নামানুসারে এটিকে করিমাফা মসজিদ বলা হত এবং এটি ১৯শ শতকে নির্মিত হয়েছিল। ঘানার উত্তরাঞ্চলের অধিকাংশ সম্প্রদায়ই মুসলিম। খ্রিস্টীয় দশম শতাব্দীতে, ইসলাম আফ্রিকায় প্রবেশের কথা শুনা যায়। এটি মিশর থেকে সোনার বাণিজ্য রুট বরাবর পশ্চিম এবং দক্ষিণ অংশে স্থানান্তরিত হয়।   ঘানায় ইসলামি ব্যবসায়ী, মান্ডে যোদ্ধা এবং অন্যান্য ধর্মপ্রচারক এই বাণিজ্য পথগুলি ব্যবহার করতেন। কখনও কখনও এই রুটগুলিতে বারবাররা হানা দিত। এটি ওই এলাকায় ইসলাম প্রচারে একটি বড় ভূমিকা পালন করেছিল। এই ইসলামি ব্যবসায়ীদের মধ্যে কয়েকজনের জন্য বিশ্রামের স্থান হিসাবে কাজ করার জন্য মসজিদগুলি তৈরি করা হয়েছিল।  বৈশিষ্ট্য ঘানার উত্তর ও সাভানা অঞ্চলের অন্যান্য মসজিদের মতো, দোন্দোলি মসজিদটি স্থানীয় উপকরণ এবং নির্মাণ কৌশল ব্যবহার করে ঐতিহ্যবাহী সুদানি-সাহেলীয় স্থাপত্য শৈলীতে নির্মিত।   তথ্যসূত্র  বিষয়শ্রেণী:ঘানার মসজিদ বিষয়শ্রেণী:১৯শ শতাব্দীর মসজিদ বিষয়শ্রেণী:১৯শ শতাব্দীর আফ্রিকার মসজিদ
খেলাইচণ্ডী ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল।   মূর্তি  পুরুলিয়া পৌরসভার ১৬ নং ওয়ার্ডে খেলাইচণ্ডীর স্থানে একটি অনুচ্চ কালো পাথরের ওপর ত্রয়োদশ শতাব্দীতে নির্মিত প্রথম জৈন তীর্থঙ্কর আদিনাথের মূর্তি রয়েছে, যা স্থানীয়দের নিকট চণ্ডী রূপে পূজিত হন। ৫৬ সেন্টিমিটার x  ৩৮ সেন্টিমিটার মাপের  পঞ্চরথ ও দ্বিতীর্থিকা শৈলীর এই মূর্তির দুই পাশে দুইটি করে চার সারিতে তীর্থঙ্করদের মূর্তি খোদিত এবং দুইজন চামরধারীর মূর্তি দণ্ডায়মান। মূর্তিটির শিরোভাগে ত্রিছত্র ও জ্যোতির্বলয় বর্তমান। প্রতি বছর মাঘ মাসের প্রথম সপ্তাহে খেলাইচণ্ডীর স্থানে একটি বিশাল মেলা অনুষ্ঠিত হয়, যা খেলাইচণ্ডীর মেলা নামে পুরুলিয়া জেলায় বিখ্যাত।অনিল কুমার চৌধুরী, পুরুলিয়ার গ্রামে গঞ্জে, পুরুলিয়ার কয়েকটি প্রত্নস্থল, সম্পাদনা সুভাষ রায়, অনৃজু প্রকাশনী, চেলিয়ামা, পুরুলিয়া, ৭২৩১৪৬, প্রথম প্রকাশ, আশ্বিন ১৪১৯   তথ্যসূত্র   বিষয়শ্রেণী:পুরুলিয়া জেলার প্রত্নস্থল
__NOTOC__  You can join this project by adding your name on the অংশগ্রহণকারী list and placing one of the user box templates listed at the end of this page on your user page.  The goal of the assessment task force is to grade the thousands of unassessed food and drink articles here on উইকিপিডিয়া. These articles span the entire gamut of food and beverage topics in all associated projects, a list of which can be found in the to do section. To join, just add your name to the list below.     For more userboxes, please see উইকিপিডিয়া:উইকিপ্রকল্প খাদ্য ও পানীয়/টেম্পলেট. সদস্য
মনিয়ারী ইউনিয়ন বাংলাদেশের রাজশাহী বিভাগের নওগাঁ জেলার আত্রাই উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান  রবীন্দ্র কাছাড়ি বাড়ি রবীন্দ্র স্মৃতি সংগ্রহশালা নাগর নদী লোলার বিল দিঘিরপাড় ছোট দ্বীপ কালীগ্রাম রথীন্দ্রনাথ ইনস্টিটিউশন মনিয়ারী ইউনিয়ন পরিষদ   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:আত্রাই উপজেলার ইউনিয়ন
ইমরান খান (; জন্ম: ২৭ এপ্রিল, ১৯৮৪) নাটাল প্রদেশের ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার ও কোচ। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ডলফিন্স, কোয়াজুলু-নাটাল ও কোয়াজুলু-নাটাল ইনল্যান্ড দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি। বর্তমানে তিনি হলিউডবেটস ডলফিন্সের প্রধান কোচ হিসেবে নিযুক্ত রয়েছেন।   প্রথম-শ্রেণীর ক্রিকেট  ২০০৩ সাল থেকে ২০১৬ সাল পর্যন্ত ইমরান খানের প্রথম-শ্রেণীর খেলোয়াড়ী জীবন চলমান ছিল। ভারতীয় বংশোদ্ভূত ইমরান খান ২০০৩ সালে ইংল্যান্ড সফরে দক্ষিণ আফ্রিকার অনূর্ধ্ব-১৯ দলের অধিনায়কের দায়িত্বে ছিলেন। তবে, ঐ সময়ে তিনি কোন প্রথম-শ্রেণীর খেলায় অংশ নেননি। এরপর থেকে ডলফিন্স দলের প্রধান চালিকাশক্তিতে পরিণত হন। ৩৬.৫৬ গড়ে ৩১০৮ রান সংগ্রহ করেন তিনি।  জুলাই, ২০০৮ সালে এমার্জিং প্লেয়ার্স টুর্নামেন্টে দক্ষিণ আফ্রিকার অন্যতম তারকা খেলোয়াড়ের মর্যাদাপ্রাপ্ত হন। পরের বছর জাতীয় দলের খেলার জন্যে আমন্ত্রণ বার্তা লাভ করেন। ২০০৮-০৯ মৌসুমের সুপারস্পোর্ট সিরিজে রান সংগ্রহের তালিকায় শীর্ষে ছিলেন।  পরের মৌসুমে তাকে ডলফিন্স দলের অধিনায়ক হিসেবে মনোনীত করা হয়। ডলফিন্সের পক্ষে ঘরোয়া ক্রিকেটে অধিনায়কের দায়িত্ব পালন করেছেন। এছাড়াও, অনূর্ধ্ব-১৯ পর্যায়ের ক্রিকেটে দলকে নেতৃত্ব দিয়েছিলেন। ২০০৯ সালে দক্ষিণ আফ্রিকার বর্ষসেরা খেলোয়াড়ের সম্মাননা লাভ করেন।  ২০১৫ সালের আফ্রিকা টি২০ কাপে কেজেডএন ইনল্যান্ডের পক্ষে খেলার জন্যে মনোনীত হন।KwaZulu-Natal Inland Squad / Players – ESPNcricinfo. Retrieved 31 August 2015.   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইমরান খান। ১৯ মার্চ, ২০০৯ তারিখে কেপ টাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, তাকে কোন ওডিআইয়ে অংশগ্রহণ করার সুযোগ দেয়া হয়নি।  ২০০৮-০৯ মৌসুমে নিজ দেশে সফরকারী অস্ট্রেলিয়া দলের বিপক্ষে সিরিজের তৃতীয় টেস্টে অংশগ্রহণের মাধ্যমে ইমরান খানের আন্তর্জাতিক পর্যায়ে অভিষেক পর্ব সম্পন্ন হয়। দক্ষিণ আফ্রিকার প্রথম ইনিংসে তিনি ব্যাটিং উদ্বোধনে নেমেছিলেন। ২০ রান সংগ্রহ করেছিলেন তিনি। ঐ টেস্টে তার দল ইনিংসের ব্যবধানে স্বান্তনাসূচক জয় পায়। তবে, তিন টেস্টের ঐ সিরিজের প্রথম দুই টেস্টে পরাজিত হয়ে রাবার খোঁয়ায় স্বাগতিক দল।   তথ্যসূত্র    আরও দেখুন   ওমর হেনরি  জিম পথক্যারি  এক টেস্টের বিস্ময়কারী  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  দক্ষিণ আফ্রিকা জাতীয় ক্রিকেট দলের অধিনায়কদের তালিকা   বহিঃসংযোগ       বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:কোয়াজুলু-নাটাল ইনল্যান্ডের ক্রিকেটার বিষয়শ্রেণী:ডলফিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি বিষয়শ্রেণী:ডারবান থেকে আগত ক্রিকেটার
|- ! style="color:inherit;background-color: ; width: 3px;" |   | style="width: 190px" | | style="text-align:right; " |  | style="text-align:right; " |  | style="text-align:right; " |  | style="text-align:right; " |  | style="text-align:right; " |  | style="text-align:right; " |  | style="text-align:right; " |  | style="text-align:right; " |  | style="text-align:right; " |  |-Category:Election and referendum infobox templates
তওফিক মাহবুব চৌধুরী বাংলাদেশ পুলিশের একজন কর্মকর্তা। তিনি বর্তমানে অতিরিক্ত মহাপরিদর্শক পদে পুলিশ ব্যুরো অব ইনভেস্টিগেশন (পিবিআই) এর প্রধান হিসেবে দায়িত্ব পালন করছেন।   কর্মজীবন  চৌধুরী ১৫তম বিসিএসের মাধ্যমে ১৯৯৫ সালে বাংলাদেশ পুলিশে যোগদান করেন। তিনি জাতিসংঘ শান্তিরক্ষী বাহিনীর কসভো (২০০২), লাইবেরিয়া (২০০৬) ও দারফুর, সুদান (২০১১) মিশনে ইউএন পুলিশ অফিসার হিসেবে দায়িত্ব পালন করেন। তিনি ভার্জিনিয়ায় ইউএস-এর এফবিআই ন্যাশনাল একাডেমিতে তদন্ত ও জিজ্ঞাসাবাদ বিষয়ে প্রশিক্ষণ নিয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী পুলিশ কর্মকর্তা বিষয়শ্রেণী:বাংলাদেশ পুলিশ
বুর্কিনাবি ফুটবল ফেডারেশন (, ; এছাড়াও সংক্ষেপে এফবিএফ নামে পরিচিত) হচ্ছে বুর্কিনা ফাসোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৯ সালে প্রতিষ্ঠিত হয়েছে। এটি প্রতিষ্ঠার ৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর বুর্কিনা ফাসোর রাজধানী ওয়াগাদুগুে অবস্থিত।  এই সংস্থাটি বুর্কিনা ফাসোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বুর্কিনাবি প্রিমিয়ার লীগ, কুপ দো ফাসো এবং বুর্কিনাবি সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে বুর্কিনাবি ফুটবল ফেডারেশনের সভাপতির দায়িত্ব পালন করছেন সিতা সাঙ্গারে এবং সাধারণ সম্পাদকের দায়িত্ব পালন করছেন বুবাকার ইয়াগো।  কর্মকর্তা   অবস্থান  নাম সভাপতি  সিতা সাঙ্গারে সহ-সভাপতি  আভুগো তিয়া সাধারণ সম্পাদক  বুবাকার ইয়াগো কোষাধ্যক্ষ  ইদ্রিসা কাফান্দো মামাদু ত্রাওরে গণমাধ্যম এবং যোগাযোগ পরিচালক  গাব্রিয়েল নাকুলমা প্রযুক্তিগত পরিচালক  ওস্মান সাভাদোগো ফুটসাল সমন্বয়কারী   জাতীয় দলের কোচ (পুরুষ)  কামু মালো জাতীয় দলের কোচ (নারী)  আদামা দেম্বেলে রেফারি সমন্বয়কারী  ডেভিড ইয়ামেওগো  তথ্যসূত্র  বহিঃসংযোগ     ফিফা-এ বুর্কিনাবি ফুটবল ফেডারেশন    ক্যাফ-এ বুর্কিনাবি ফুটবল ফেডারেশন   বিষয়শ্রেণী:বুর্কিনাবি ফুটবল ফেডারেশন বিষয়শ্রেণী:১৯৫৯-এ বুর্কিনা ফাসো-এ প্রতিষ্ঠিত বিষয়শ্রেণী:১৯৫৯-এ প্রতিষ্ঠিত ক্রীড়া সংস্থা বিষয়শ্রেণী:বুর্কিনা ফাসোর ক্রীড়া নিয়ন্ত্রণ সংস্থা বিষয়শ্রেণী:বুর্কিনা ফাসোর ফুটবল পরিচালনা পরিষদ বিষয়শ্রেণী:ক্যাফের সদস্য বিষয়শ্রেণী:বুর্কিনা ফাসোয় ফুটবল
অ্যাডওয়ার্ড বার্টলেট (১৮৩৬ - এপ্রিল, ১৯০৮) একজন ব্রিটিশ পক্ষীবিদ। তিনি আব্রাহাম ডি বার্টলেটের পুত্র। বার্টলেট হেনরি বাকের ট্রিস্ট্রামের সাথে ১৮৬৩-৬৪-তে ফিলিস্তিনে ঘুরে বেড়ান। ১৮৬৫ থেকে ১৮৬৯ সালের মধ্যে তারা আমাজন বেসিন ও পেরুতে বিভিন্ন নমুনা সংগ্রহ করেন। ১৮৭৫ থেকে ১৮৯০ অবদি তিনি বৃটেনের মেইডস্টোন জাদুঘরের কিউরেটর হিসেবে দায়িত্ব পালন করেন। ১৮৯৩ থেকে ১৮৯৭ পর্যন্ত তিনি সারাওয়াক জাদুঘরের কিউরেটর হিসেবে দায়িত্ব পালন করেন।  তার অন্যতম প্রধান সৃষ্টিকর্ম "Monograph of the Weaver Birds (Ploceidae) and Arboreal and Terrestrial Finches"। তার জীবদ্দশায় এটি পুরোপুরি প্রকাশিত হয়নি। ১৮৮৮-৮৯ এর মধ্যে মাত্র পাঁচ খণ্ড প্রকাশিত হয়।Palmer, T.S. (1944). Obituary - Edward Bartlett. Auk 61: 504-505.  পেরুর বার্টলেটের তিনামোর (Crypturellus bartletti) নামকরণ করা হয়েছে তার নামে।   সম্মাননা    ১৮৮৯ - আমেরিকান অর্নিথোলজিস্টস ইউনিয়ন-এর সহযোগী সদস্য নির্বাচিত  ১৮৯৭ - জ্যুলজিক্যাল সোসাইটি অব লন্ডন-এর ফেলো নির্বাচিত।   তথ্যসূত্র   বিষয়শ্রেণী:১৮৩৬-এ জন্ম বিষয়শ্রেণী:১৯০৮-এ মৃত্যু বিষয়শ্রেণী:ইংরেজ পক্ষিবিজ্ঞানী
সিটি মল ছিল একটি শপিং মল, যা রোমানিয়ার বুখারেস্টের ইরোই রেভোলুটিই স্কয়ারে অবস্থিত ছিল। ২০০৫ সালে খোলা এই মলটি, কমিউনিস্ট ব্যবস্থার পতনের পরে পরিত্যক্ত একটি হাঙ্গার সার্কাসের ভিত্তির উপর তৈরি করা হয়েছিল। A history of the shopping mall centres in Romania    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:বুখারেস্টের বিপণিবিতান
গেইল এবং টম বেনসন স্টেডিয়াম টেক্সাসের স্যান অ্যান্টোনিওতে অবস্থিত একটি বহুমুখী স্টেডিয়াম। ২০০৮ সালে উদ্বোধন হওয়া স্টেডিয়ামটি মূলত আমেরিকান ফুটবল, সকার এবং মল্লক্রীড়ার জন্য ব্যবহার হয়। এটি আমেরিকান ইউনিভার্সিটি অব ইনকারনেট অয়ার্ড-এর পুরুষ এবং মহিলাদের ফুটবল, মল্লক্রীড়া এবং আমেরিকান ফুটবল দলের স্বাগতিক মাঠ। স্টেডিয়ামটিতে বর্তমানে ৬,০০০ দর্শক ধারণ করতে পারে। টম বেনসন ও তাঁর স্ত্রী গেইলের নামে এটির নামকরণ করা হয়েছে। ১৭ নভেম্বর, ২০১৬ তারিখে 'হিউস্টন ব্যাপটিস্ট'-এর সাথে একটি খেলায় স্টেডিয়ামে  ৬,৪৯৮ জন দর্শক উপস্থিত ছিল যা এই স্টেডিয়ামের সর্বোচ্চ দর্শক ধারণের রেকর্ড।   ইতিহাস  ১ সেপ্টেম্বর, ২০০৮ সালে এই স্টেডিয়ামটি আনুষ্ঠানিকভাবে উদ্বোধন করা হয়েছিল। বেনসন সহ দুই হাজারেরও বেশি আমেরিকান ইউনিভার্সিটি অব ইনকারনেট অয়ার্ডের ফুটবল দল-'কার্ডিনাল' অনুরাগী এবং অ্যাথলেটরা এই মাঠ ব্যবহারের জন্য প্রস্তুত ঘোষণা করার সময় একটি বিশেষ জমকালো উদ্বোধনী অনুষ্ঠান অনুষ্ঠিত হয়েছিল। বেনসন এবং তাঁর পরিবার দীর্ঘকাল ইনকারনেট ওয়ার্ড দলের একনিষ্ঠ সমর্থক এবং বিশ্ববিদ্যালয়ের ফুটবল কার্যক্রম শুরু করতে প্রয়োজনীয় তহবিল সরবরাহ করেছিলেন। বেনসন ২০১৮ সালে পরলোকগমনের পূর্ব পর্যন্ত পেশাদার আমেরিকান ফুটবল দল নিউ অর্লিন্স সেইন্টস-এর মালিক ছিলেন।   সংস্কার  বেনসন স্টেডিয়ামে ২০১০ সালে উত্তর দিকে ব্লিচার বেঞ্চ যুক্ত করার মাধ্যমে ৬,০০০ দর্শকের আসন স্থায়ী করা হয়েছে। মূল স্টেডিয়ামের দক্ষিণাংশে ছয়টি স্যুট রয়েছে। উত্তর দিকের স্ট্যান্ডিং-এ  'কেইউআইডাব্লিউ' ইন্টারনেট রেডিও এবং ইউআইডব্লিউ টিভির জন্য স্থায়ী সম্প্রচার কক্ষসহ মিডিয়া এবং গেম অপারেশনগুলির জন্য দুটি প্রেস বক্স রয়েছে । মে ২০১৮ সালে, মাঠের আসল হেলাস ম্যাট্রিক্স কৃত্রিম টার্ফটি ফিল্ড টার্ফ কোম্পানির ক্লাসিক এইচডি টার্ফ দিয়ে প্রতিস্থাপন করা হয়।   বৈশিষ্ট্য  মূল মাঠের চারদিকে তিনটি 'জাম্পিং পিট'সহ স্পোর্ট ট্র্যাক ৩০০ ব্র্যান্ডের আট-লেন বিশিষ্ট সব আবহাওয়ায় ব্যবহার উপযোগী অ্যাথলেটিক ট্র্যাক রয়েছে। স্টেডিয়ামের পশ্চিম প্রান্তে 'ডাকট্রনিক্স' ব্র্যান্ডের ২০ফুট দৈর্ঘ্য ও ১০ ফুট প্রস্থের ভিডিও স্ক্রিনযুক্ত স্কোরবোর্ড এবং টিভি স্ক্রিন রয়েছে। মাঠ সংলগ্ন 'বেনসন ফিল্ডহাউস' রয়েছে যা একটি ১৬০০০ বর্গফুট আয়তনের স্থান। এখানে ওজন ঘর, অ্যাথলেটিক প্রশিক্ষণ সুবিধা, লকার রুম, দলের সভাকক্ষ এবং প্রশিক্ষকদের দপ্তর ও আবাসন রয়েছে।   আরও দেখুন    ব্রাউন বিশ্ববিদ্যালয় স্টেডিয়াম  রাজশাহী বিশ্ববিদ্যালয় স্টেডিয়াম  হিউস্টন ব্যাপটিস্ট বিশ্ববিদ্যালয় স্টেডিয়াম   তথ্যসূত্র     বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:বহুমুখী স্টেডিয়াম বিষয়শ্রেণী:২০০৮-এ প্রতিষ্ঠিত বিষয়শ্রেণী:যুক্তরাষ্ট্রের স্টেডিয়াম বিষয়শ্রেণী:বিশ্ববিদ্যালয়ের স্টেডিয়াম বিষয়শ্রেণী:২০০৮-এ সম্পন্ন ক্রীড়া মাঠ
অমর জেলিফিস (; টুরিটোসিস ডোরনি) জেলিফিসের একটি প্রজাতি। ছোট ছোট এই জেলিফিস জৈবিকভাবে অমর এবং ভূমধ্য সাগর ও জাপান-এর জলে পাওয়া যায়। এটিই জানামতে এমন একমাত্র প্রাণীর উদাহরণ যা যৌন পূর্ণতাপ্রাপ্তির পর নিজেকে সম্পূর্ণভাবে একটি যৌন অপূর্ণাঙ্গ, ঔপনিবেশিক পর্যায়ে রূপান্তরিত করার ক্ষমতা রাখে।  অধিকাংশ অন্যান্য হাইড্রাজোনদের মতো অমর জেলিফিস প্লানুলা নামে পরিচিত স্বাধীন-সাঁতুরে ক্ষুদ্র শুককীট হিসাবে তাদের জীবন শুরু করে। এই প্লানুলাগুলি থিতিয়ে পড়ে সমুদ্রের তলের সাথে সংযুক্ত হয় এবং পলিপ এর একটি উপনিবেশ তৈরি করে। এই পলিপগুলি ব্যাপকভাবে শাখা-প্রশাখাপূর্ণ একটি বিন্যাস গঠন করে যা সাধারণত অন্যান্য বেশিরভাগ জেলিফিস প্রজাতির মধ্যে দেখা যায় না। মেডুসি নামে পরিচিত জেলিফিস তারপর পলিপ থেকে কুঁড়ি নিঃস্বরনের মাধ্যমে মুক্ত সাঁতুরে জীবন পায় এবং এক সময় যৌন পরিপক্কতা লাভ করে। যৌন পরিপক্ব অবস্থায় তারা খুব দ্রুত অন্য প্রজাতির জেলিফিস শিকার করে। সমস্ত পলিপ এবং একটি নির্দিষ্ট প্লানুলা থেকে উদ্ভূত সকল জেলিফিস জেনেটিকভাবে অভিন্ন ক্লোনস হয়। একটি "অমর জেলিফিস" যখন পরিবেশগত চাপ বা শারীরিক অচলবস্থার সম্মুখীন হয় অথবা, অসুস্থ বা বয়স্ক হয়ে পড়ে, এটি তখন নিজেকে পলিপ পর্যায়ে রূপান্তরিত করে একটি নতুন পলিপ উপনিবেশ বিরচন করতে পারে। কোষ উন্নয়ন প্রক্রিয়া, ট্রান্সডিফারেন্সিয়েশন-এর মাধ্যমে এটি সম্ভব হয় যা কোষের ডিফারেন্সিয়েটেড অবস্থার পরিবর্তিত করে নতুন ধরনের কোষে রূপান্তরিত করে।  তাত্ত্বিকভাবে, অনির্দিষ্টকাল ধরে এবং কার্যকরভাবে এই প্রক্রিয়া চলতে পারে বলে "অমর জেলিফিস" জৈবিকভাবে অমর। প্রকৃতিতে, অধিকাংশ অমর জেলিফিস শিকারের বশীভূত হয় বা রোগের কারণে মেডুসা পর্যায় থেকে পপিপ অবস্থায় পরিবর্তন হতে পারে না।  "অমর জেলিফিস"-কে পূর্বে T. nutricula হিসাবে শ্রেণীবদ্ধ করা হয়েছিলো।   তথ্যসূত্র    আরো পড়ুন   .     বহিঃসংযোগ    Cheating Death: The Immortal Life Cycle of Turritopsis  Telomerase activity is not related to life history stage in the jellyfish Cassiopea sp.    Scientists are Close to Finding a Way to be Immortal      বিষয়শ্রেণী:অ্যান্থোমেডুসি বিষয়শ্রেণী:অমরত্ব
হূবিনা হড়গলি () ভারতের কর্ণাটক রাজ্যের বেল্লারী জেলার একটি পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে হোবানা হাদাগল্লি শহরের জনসংখ্যা হল ২৩,৪০৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে হোবানা হাদাগল্লি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
__NOTOC__ ১১৯ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর হাদ্রিয়ানুস ও রুস্তিকাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭২ বছর; রোম প্রতিষ্ঠার বছর)। এই বছরকে ১১৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১১৯
চর মজলিশপুর বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  সোনাগাজী উপজেলার উত্তর-পশ্চিমাংশে চর মজলিশপুর ইউনিয়নের অবস্থান। এ ইউনিয়নের দক্ষিণ-পূর্বে বগাদানা ইউনিয়ন, পূর্বে ফেনী সদর উপজেলার ধলিয়া ইউনিয়ন, উত্তরে ফেনী সদর উপজেলার বালিগাঁও ইউনিয়ন, উত্তর-পশ্চিমে দাগনভূঞা উপজেলার মাতুভূঁইয়া ইউনিয়ন, পশ্চিমে দাগনভূঞা উপজেলার দাগনভূঞা ইউনিয়ন এবং দক্ষিণ-পশ্চিমে ছোট ফেনী নদী ও নোয়াখালী জেলার কোম্পানীগঞ্জ উপজেলার চর পার্বতী ইউনিয়ন অবস্থিত।   প্রশাসনিক কাঠামো  চর মজলিশপুর ইউনিয়ন সোনাগাজী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।   শিক্ষা ব্যবস্থা    শিক্ষা প্রতিষ্ঠান   বিষ্ণুপুর উচ্চ বিদ্যালয়   কুঠির হাট মাদ্রাসা   বিষ্ণুপুর সরকারি প্রাথমিক বিদ্যালয়   কুঠিরহাট সরকারি প্রাথমিক বিদ্যালয়  চরলক্ষ্মীগঞ্জ ফাজিল মাদ্রাসা   যোগাযোগ ব্যবস্থা  ফেণী থেকে সিএনজি করে লালপোল নতুনবাজার মোল্লারতাকিয়া চিন্তারপুল হয়ে কুঠিরহাট যাওয়া যায়   খাল ও নদী  ছোট ফেনী নদী   হাট-বাজার   কুঠিরহাট   দর্শনীয় স্থান  ডাকাতিয়া নদী   জনপ্রতিনিধি  বর্তমান চেয়ারম্যান: এম এ হোসেন (বাংলাদেশ আওয়ামীলীগ)   আরও দেখুন   সোনাগাজী উপজেলা  সোনাগাজী থানা  ফেনী জেলা   তথ্যসূত্র    বহিঃসংযোগ   বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ বিষয়শ্রেণী:সোনাগাজী উপজেলার ইউনিয়ন
ডাকঘর হল ১৯৬৫ সালে মুক্তিপ্রাপ্ত একটি হিন্দি চলচ্চিত্র। এটি রবীন্দ্রনাথ ঠাকুরের ডাকঘর নাটক অবলম্বনে নির্মিত। ছবিটি পরিচালনা করেছিলেন জুল বেল্লানি। এতে অভিনয় করেন সচিন, মুকরি, একে হাঙ্গাল, সুধা ও সত্যেন কাপ্পু। এই ছবিতে বলরাজ সাহানি ও শর্মিলা ঠাকুরের ক্যামিও উপস্থিতিও লক্ষনীয়।  প্রেক্ষাপট ১৯১২ সালে রবীন্দ্রনাথ ঠাকুর ডাকঘর নাটকটি রচনা করেন। ডব্লিউ. বি. ইয়েটস এই নাটকের ইংরেজি অনুবাদটি প্রকাশ করেন এবং সেই অনুবাদের একটি মুখবন্ধ লিখে দেন। নাটকটি স্প্যানিশ ও ফরাসি ভাষাতেও অনুদিত হয়েছিল। ১৯১৩ সালে লন্ডনে আইরিশ থিয়েটার এটি প্রথম ইংরেজিতে মঞ্চস্থ করে। রবীন্দ্রনাথ নিজে এই সময় দর্শক হিসেবে উপস্থিত ছিলেন। ১৯১৭ সালে কলকাতায় মূল বাংলা নাটকটি মঞ্চস্থ হয়। দ্বিতীয় বিশ্বযুদ্ধের সময় জার্মানির কনসেনট্রেশন ক্যাম্পগুলিতেও নাটকটি সফলভাবে মঞ্চস্থ হয়েছিল। ওয়ারশ ঘেটোতে জানুজ কোরজ্যাকের নির্দেশনায় এই নাটকের একটি পোলিশ সংস্করণ মঞ্চস্থ হয়েছিল।  কাহিনি অমল নামে একটি ছোটো ছেলে দুরারোগ্য ব্যাধিতে আক্রান্ত। স্থানীয় বৈদ্যের নির্দেশে তাকে ঘরে আবদ্ধ থাকতে হয়। সে জানলায় বসে পথযাত্রী গ্রামবাসীদের সঙ্গে কথা বলে আর তারপর সেই কথাগুলি নিয়ে দিবাস্বপ্ন দেখে। একদিন এক চৌকিদার তাকে বলে তার বাড়ির সামনে দিয়ে যে রাস্তাটি গেছে সেই রাস্তার একধারে রাজা একটি ডাকঘর বসিয়েছেন। অমল তখন স্বপ্ন দেখতে শুরু করে, সে পাহাড় পেরিয়ে রাজার সঙ্গে দেখা করতে যাবে এবং চিঠি পাবে বা সব জায়গায় চিঠি বিলি করবে।  কুশীলব সচিন  অমল এ.কে. হাঙ্গাল রাজকবিরাজ সত্যেন কাপ্পু মাধ্বদত্ত সুধা .... ফুলওয়ালি বালিকা বলরাজ সাহানি  অন্ধ বাবা  মুকরি দইওয়ালা  সাউন্ডট্র্যাক  ঝন ঝন বাজে ইকতারা, রাজা কা ম্যাই হরকারা  .... সুষমা শ্রেষ্ঠা  খেলি হু বাহারোঁ মে, বাহারোঁ মে, বাহারোঁ মে পালি হু হু ....     কিউ রোজ আকেলা জাতা হ্যায় আয়ে সুরজ লে চল সাথ মুঝে .... ভুপিন্দর  তাজা দহি লে লো তাজা দহি, তাজা দহি লে লো  .... শ্যাম বাসবানি  ইয়ে ভোর জাহাঁ সে আতি হ্যায়, কোই মুঝকো ওহাঁ পহুঁচা দেতা ভুপিন্দর  আরও দেখুন ডাকঘর  তথ্যসূত্র  বহিঃসংযোগ    বিষয়শ্রেণী:১৯৬৫-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:নাটক অবলম্বনে ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র
শ্রী গোপীনাথ গৌড়ীয় মঠ ১৯৮৯ সালে পুরীতে (উড়িষ্যা, ভারত)  ভক্তি প্রমোদ পুরী গোস্বামী প্রতিষ্ঠিত একটি আন্তর্জাতিক হিন্দু গৌড়ীয় বৈষ্ণব সংগঠন।  শ্রীল ভক্তি প্রমোদ পুরী গোস্বামী (১৮৯৮-১৯৯৯), পূর্বে গৌড়ীয় মঠ এ ছিলেন। খুব দেরি করে ছাত্র গ্রহণ করতে শুরু করেছিলেন ও একই সাথে তাঁর সংগঠন প্রতিষ্ঠা করেছিলেন। ১৯৯৯ সালে তাঁর মৃত্যুর পর, শ্রী গোপীনাথ গৌড়ীয় মঠ ভক্তি বিবুধ বোধায়ন গোস্বামী নেতৃত্ব দেন।  ১৯৯৪ সাল থেকে এটি রাশিয়াতে রয়েছে। ১৯৯৮ সালে মস্কোতে শ্রী বিনোদ বাণীসেবা আশ্রম খোলা হয়েছিল।   তথ্যসূত্র   বিষয়শ্রেণী:হিন্দু আন্দোলন ও সংগঠন বিষয়শ্রেণী:ভারতের ধর্মীয় সংগঠন বিষয়শ্রেণী:১৯২০-এ প্রতিষ্ঠিত ধর্মীয় সংগঠন বিষয়শ্রেণী:বৈষ্ণবধর্ম বিষয়শ্রেণী:গৌড়ীয় বৈষ্ণববাদ